เริ่มฉีดยาคุม แบบรายเดือนมาได้ 3 เดือนแล้วโดยเดือนแรกฉีดวันที่ 19เดือนที่ 2 ฉีดวันที่ 17เดือนที่ 3 ฉีดวันที่ 15ซึ่งคุณไม่ได้มีใบนัดให้ บอกว่า ให้มาวันเดียวกัน ก็คือวันที่ 19 ของทุกเดือน แต่ด้วยความที่มีธุระ กลัวจะไปฉีดตามกำหนดไม่ได้เลยฉีดล่วงหน้าก่อนเดือนละ 2 วัน จนตอนนี้ปัจจุบันประจำเดือนยังไม่มา จะมีโอกาสตั้งครรภ์มั้ยค่ะแล้วการฉีดยาคุมแบบรายเดือนต้องนับกี่วันถึงจะฉีดต่ออีกได้ค่ะ
สวัสดีค่ะ การฉีดยาคุมกำเนิดชนิดที่ฉีดทุก 1 เดือนนั้น ควรฉีดห่างจากเข็มก่อน 4 สัปดาห์ หรือ 28 วัน การป้องกันการตั้งครรภ์ก็จะเป็นไปอย่างต่อเนื่อง หรืออย่างน้อยต้องไม่เกิน 32 วัน ดังนั้น หากในเดือนก่อน คือเดือน ธ.ค.ได้ฉีดไปวันที่ 15 ธ.ค. ในเดือน ม.ค. นี้ ก็ควรไปฉีดวันที่ 12 ม.ค. หรือไม่ควรเกินวันที่ 16 ม.ค. ค่ะ หากเลยไปแล้ว ประสิทธิภาพในการป้องกันการตั้งครรภ์ก็จะหมดลงไป ดังนั้น หากไปฉีดวันที่ 17 ม.ค. หลังจากนี้ไป 7 วัน ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ และหากในช่วงที่ผ่านมา ประจำเดือนยังไม่มา แนะนำควรตรวจหาการตั้งครรภ์ดูด้วยค่ะ